google/wiki40b huggingface dataset:
James Hilton

Biografi

Hilton ble født i Leigh i Lancashire og var sønn av John Hilton, rektor ved Chapel End School i distriktet Walthamstow i østlige London. Hilton tok sin utdannelse ved Leys School i Cambridge, og deretter ved Christ's College ved Universitet i Cambridge hvor han tok en akademisk grad i engelsk litteratur.
Han skrev sine to mest minneverdige bøker Tapte horisonter og Adjø, Mr. Chips mens han fortsatt levde i et hus i Oak Hill Gardens, Woodford Green, et område i nordøstlige London. Dette huset står fortsatt, markert med en blå plakett som markerer at det var Hiltons bolig.
Han giftet seg to ganger, først til Alice Brown og senere til Galina Kopineck. Begge ekteskap endte i skilsmisse. Hilton bosatte i sine siste år i Hollywood, der han også skrev filmmanuskript, blant annet for Mrs Miniver i 1942. Han døde ved Long Beach i California, USA, av leverkreft.

Forfatterskap

Hiltons første roman, Catherine Herself, ble utgitt i 1920 da han var kun 20 år. Flere av hans bøker ble internasjonalt kjente bestselgere og flere av hans fortellinger ble filmatisert eller gjort om til radiohørespill, blant annet Lost Horizon (1933), som vant en Hawthornden-pris i 1934; Goodbye, Mr. Chips (1934); og Random Harvest (1941).
Hiltons bøker er preget av sentimentale hyllest til engelske dyder. Det er særlig treffende for Adjø, Mr. Chips, men hans romaner kunne også ha en mørkere side. Mangler i de engelske samfunnet på hans tid, særlig trangsynthet og klassebevissthet, var hyppig emner han tok opp. Hans roman We Are Not Alone som til tross for dens optimistiske tittel var en mørk fortelling om lovlig godkjent lynsjing som skjedde som følge av krigshysteriet i Storbritannia.
Nothorhina punctata

Utseende

En liten til middelsstor (7-13 mm), slank og spinkel, brun trebukk med middels lange antenner. Den kjennes særlig på pronotum er lengre enn bredt med en rasplignende overflate på sidene. Hodet er kort og bredt med ganske små fasettøyne og kjever. Pronotum er rektangulært, noe lengre enn bredt, grovt punktert bortsett fra et felt i midten. På sidene er det grovt tverr-rynket, de skarpe rynkene ligner overlaten på en rasp. Dekkvingene er parallellsidige med markerte, rettvinklede skuldre og læraktig overflate. Hver dekkvinge har to litt utydelige lengderibber. Beina er nokså korte og rødlige.

Levevis

I motsetning til de fleste andre trebukker lever larvene til denne arten tilsynelatende bare i levende trær. Den trenger gamle, grove furutrær som står slik til at de får mye sol. Egnede trær er sjeldne i det moderne kulturlandskapet, dette er derfor regnet som en sjelden og truet art, men den kan være noe oversett da den lever i et habitat der det sjelden blir lett etter trebukker, og den voksne billen er ganske sky og gjør lite av seg. Billen kan lage en knitrende lyd. Angrepne trær kan kjennes på at barken på det angrepne stedet får en honninggul farge. Larveutviklingen tar ett til to år.

Utbredelse

Arten finnes i Europa og Midtøsten, men utbredelsen er flekkvis og lokal. I Norge er det gjort noen få funn ved Oslo, i Trøndelag og i Troms.
Sveriges Lagar

Sveriges Lagar er en svensk lovsamling som ble utgitt fra 1997 til 2011.
Mellom 1997 og 2007 ble den publisert av Karnov Group AB, men i 2008 Studentlitteratur AB over publiseringens, mens Karnov Group fortsatte å levere innholdet.
I Sveriges Lagar ble gjeldende svensk rett gitt en temabasert inndeling, mens den ledende konkurrerende lovsamlingen Sveriges Rikes Lag i stedet benytter oppstillingen fra den opprinnelige utgaven av 1734. Innholdet i Sveriges Lagar er inndelt i 29 emner (for eksempel «Strafferett», «Formuesrett» og «Arbeidsrett») og lovene er gjengitt innen sine respektive emner i kronologisk rekkefølge.
Gryllica

Utseende

Nokså små, blanke, rødbrune til brunsvarte trebukker. Antennene er omtrent så lange som kroppen, de innerste leddene er tykkere med en brem av stive, mørke hår på innersiden. Dekkvingene er nesten parallellsidige med rettvinklede "skuldre" og noen lyse lengdestriper.

Utbredelse

Slekten er utbredt i det sørlige og sørøstlige Brasil, én art forekommer også i det nordlige Argentina.
Tverrsnitt (fysikk)

Tverrsnitt brukes innen kjernefysikk og partikkelfysikk som en betegnelse for sannsynligheten for at en vekselvirkning inntreffer. Dette gir sannsynligheten for at en kjernereaksjon vil skje, eller en statistisk beskrivelse av partikkelspredning (en. scattering). Tversnittet har enhet areal, vanligvis uttrykt i barn.
Fritt Fram

Fritt Fram er en norsk Barne-TV-serie som gikk på NRK i perioden 1999 til 2001. Programmet ble ledet av Asgeir Borgemoen som gikk under navnet «Asgeir – sjefen over alle sjefer». Fra serien ble det gitt ut to musikkalbum med Borgemoen som vokalist og hovedartist og Jørund Fluge Samuelsen fra Trang fødsel som musikalsk medhjelper. Det første albumet, Fritt Fram, vant Spellemannprisen 2000 i klassen for barneplater. Programmet ble kåret til beste barneprogram under Gullruten 1999 og Gullruten 2001.
Andre medvirkende i serien var Jasmin Aasland, Scott Maurstad og Tuva Hølmebakk.
Paul Troost

Tidlig karriere

Paul ble født i Elberfeld, og tok eksamen på den Tekniske Høyskolen i Darmstadt , og etter eksamen arbeidet han sammen med Martin Dülfer i München. I 1904 åpnet han sitt eget arkitektkontor og ble medlem av det modernistiske Deutscher Werkbund . Troost tegnet flere rom i Cecilienhof Palass i Potsdam, han tegnet  innredning for Norddeutscher Lloyds dampskip før Første verdenskrig, og innredning for de prangende transatlantiske fartøyer som SS «Europa» til en stil som kombinerte spartansk tradisjon med moderne elementer 
Han var ekstremt høy, var en beskjeden og reservert mann fra Westfalen nesten skallet. Troost tilhørte en skole av arkitekter som Peter Behrens og Walter Gropius som så tidlig som i 1914 reagerte skarpt mot den svært dekorative Jugendstil, en retning for en behersket, ren arkitektonisk tilnærming, nesten blottet for ornamenter.u

Hitler

Troost og Hitler møttes for første gang i 1930 gjennom utgiver av en Nazi publikssjon, Hugo Bruckmann og hans kone Elsa. Selv om han, før 1933 ikke tilhørerte den ledende gruppen av tyske arkitekter ble Troost Hitlers fremste arkitekt som innen kort tid stod for den neo-klassiske stil som ble den offisielle arkitektur i det Tredje Rike. Hans arbeider fylte Hitler med entusiasme, og han planla og bygget statlige og kommunale bygninger over hele Tyskland.
I løpet av høsten 1933, fikk han i oppdrag å bygge og modernisere Hitlers bolig i Rikskanselliet i Berlin. Sammen med andre arkitekter som Ludwig Ruff, planla og bygde Troost statlige og kommunale bygg over hele landet, 
inkludert nye administrasjonskontorer, sosiale bygninger for arbeidere og broer over de viktigste motorveiene. En av de mange bygg han planla før sin død var Haus der Kunst  i München, Andre bygg er Altes Museum i Berlin, ment å være et stort tempel for den «sanne, evige kunst for det tyske folk». Det var et godt eksempel på etterligning av klassiske former i de monumentale offentlige bygninger i det Tredje Riket. Senere gikk Hitler  bort fra Troosts mer beherskede stil, gikk tilbake til en mer forseggjort «keiserlig storhet» som han hadde beundret i det påm1800-tallet, som Wiener Ringstraße, en boulevard som han hadde beundret i sin ungdom.
Hitlers forhold til Troost var at han var elev av en beundret lærer. I henhold til Albert Speer, som senere ble Hitlers favoritt-arkitekt  ble der Führer utålmodig, han ville hilse Troost med ordene: «jeg kan ikke vente, Herr Professor. Er det noe nytt? La oss se på det!» Troost ville da legge ut sine nyeste planer og skisser. Hitler ville som oftest si, i henhold til Speer, at «det han først lærte om arkitektur var det han lærte av Troost». Da Troosr døde den 21. januar 1934, etter en alvorlig sykdom, var et smertefullt tap for Hitler, men han fikk nær kontakt med Troosts enke, Gerdy Troost, som med sin arkitektoniske smak ofte falt sammen med  Hitlers egne , og han gjorde henne (i Speers ord) «en slags dommer for kunst i München» Troost ble gravlagt i München, på Nordfriedhof (Nord-kirkegården). Gravsteinen står fortsatt, selv om familiennavnet er blitt fjernet.
Hitler tildelte Troost posthumt  den tyske Nasjonale Prisen for Kunst og Vitenskap i 1937.
Sørbrunkivi

Beskrivelse

Sørbrunkivien er 45-55 cm. lang. Hunnen veier 2,1 til 3,9 kg. Hannen veier 1,8 til 2,8 kg. Den er, som andre kivier, et nattaktivt dyr. Fargen er gråbrun.

Føde

Føden består av virvelløse dyr som meitemarker, edderkopper, billelarver, snegler, skolopendere og rettvinger.

Atferd

Kivier er monogame fugler, så når de har dannet par vil de forsvare territoriene sine med varselslyder. Territoriene kan være mellom 4.9 ha. til 43 ha. Reirene bygges i huler dekket med tett vegetasjon. Hunnen legger 1 eller 2 egg, som regel bare ett, som hannen ruger i 90 dager. Etter noen få dager etter at kyllingen har klekket ut av egget forlater den reiret og finner mat selv. Den holder seg nær foreldrene i ca. et år.
Manduca albiplaga

Utseende

En stor (vingespenn 120 – 180 mm), slank svermer, mørkebrun med gråhvite tegninger. Kroppen er mørkebrun, hodet, et tverrbånd ved roten av bakkroppen og bakkroppsspissen er grålig hvite. På det tredje og fjerde bakkroppsleddet er det gule flekker på sidene. Forvingene er slanke med en stor, gråhvit flekk nær spissen og et bredt, gråhvitt tverrbånd nær roten. Bakvingene er ensfarget mørkt gråbrune.

Levevis

Larvene lever på planter i familiene Boraginaceae og Annonaceae. De har også blitt funnet på maniok (Manihot esculentus).

Utbredelse

M. albiplaga finnes fra Bolivia og Brasil i sør til det sørlige Mexico i nord. Arten har blitt funnet en gang så langt nord som Kansas.
Joakim Persson

Karrière

Persson startet sin karrière i Högaborgs BK, før han i 1992 gikk til Malmö FF. Persson fikk sin debut som profesjonell fotballspiller i en cup-kamp mot Landskrona BoIS i 1994.
I 1996 gikk Persson videre til den italienske Serie A-klubben Atalanta. Han vendte tilbake til Sverige etter mindre enn to sesonger i Italia, hvor han fikk liten spilletid for Atalantas førstelag, og spilte i IFK Göteborg fra januar 1998. Persson ble av media utpekt som årsak til lagets dårlige prestasjoner denne sesongen, og etter 1998-sesongen ble han kåret til «den mest overvurderte spilleren» i Allsvenskan, av sine medspillere i ligaen.
Etter 1999-sesongen gikk Persson til danske Esbjerg fB, som var midt i sesongen i danske Superligaen. Esbjerg rykket ned denne sesongen, men Persson forble i klubben, som rykket opp igjen på første forsøk.
Sommeren 2002 gikk Persson til Hansa Rostock i tysk Bundesliga, og ble en av seks svenske spillere i klubben. Persson spilte 84 seriekamper for klubben, og var innom ulike posisjoner på banen, før klubben i 2004/05-sesongen rykket ned.
Etter nedrykket, gikk Persson til Stabæk i en gratis overgang, og spilte for klubben i Adeccoligaen. Persson rykket opp med klubben, og ble tilbudt forlenget kontrakt, men vendte tilbake til Sverige etter atten måneder i klubben. Fra 2007 spilte Persson for Landskrona.

Landslagskarrière

Persson står notert med 27 kamper og åtte scoringer for Sveriges U-21-landslag. Han har også fem kamper og en scoring for Sverige på juniornivå.
Persson spilte også tre A-lagskamper for Sverige, samtlige i King's Cup i 1997.
Jon Michelet

Liv og virke

Han hadde styrmannsskole og studerte ved Journalistskolen i Oslo. Michelet arbeidet som sjømann, bryggearbeider, journalist, TV-vert, redaktør, forlagsmedarbeider og forfatter. 
I 1970-årene var Michelet sentral i den norske ml-bevegelsen og arbeidet fra 1972 – 1976 i AKP-forlaget Oktober, de siste par årene som forlagssjef. Han sto i spissen for partiets oppbygging av kjeden med Oktober-bokhandler. Etter perioden som forlagssjef begynte han som bryggesjauer i Oslo. I dette var det et element av sjølproletarisering, sa han i et NRK-program.
I perioden 1997–2002 var han redaktør for avisen Klassekampen, som han tok over etter en omfattende avisstrid. 
Han var medlem av Østfold fylkesting, Rygge kommunestyre og Kringkastingsrådet, styremedlem i Norsk Styrmandsforening og Rød Valgallianse. Fra 2003 til 2009 var han president i Rivertonklubben.
I 2003 ble Michelet av Innsynsutvalget tilkjent erstatning for ulovlig overvåkning. Etter nedgraderingen av Overvåkningspolitiets arkiver ble det bevist at han i en lengre periode i 1970-årene var blitt overvåket, inklusive telefonkontroll og brevkontroll. Ifølge dokumentene skal Overvåkningspolitiet ha ansett ham som en av topplederne i AKP(m-l).
Michelet debuterte litterært i 1975 med kriminalromanen Den drukner ei som henges skal. Han utga romaner, barnebøker, skuespill og sakprosa. Sammen med Dag Solstad utga han fra 1982 en serie bøker om fotball-VM. Boken Orions Belte ble filmet i 1985, regissert av Ola Solum. Flere av Michelets kriminalromaner med Wilhelm Thygesen i hovedrollen ble brukt som grunnlag for en dramatisering for NRK.
Michelet ledet en rekke ulike TV-program, blant dem Fangene på fortet og Verdensmester, et spørreprogram om geografi som ble sendt på NRK1.
I 2017 ble Michelet tildelt Erik Byes minnepris.

Familie

Han var sønn av Emma Fredy Thorne og kunstmaleren Johan Fredrik Michelet, og far til Tania Michelet, Marte Michelet, Ellen Michelet og Stella Michelet.
Den 75. Oscar-utdelingen

Vinnere og nominerte

Oscar vinnere er makert med uthevet skrift.
Kongsbregne

Kjennetegn og utbredelse

Disse bregnene likner ikke helt på «tradisjonelle» bregner, da de tidvis kan være mer busk-aktige i form og oppbygging. De er også ofte ganske opprette og smale, men ikke alltid. Kongsbregne blir 40-160 cm høye, og har lyse- eller mellomgrønne, dobbelt flikete blad. De sterile bladplatene er avlange til eggerunde, 25-40 cm brede, og sekundærflikene står parvis. Bladene har gaffelgreinete nerver og ofte en litt fint tannet bladkant. Bladskaftet er kort. 
Planten er dimorf, dvs bladene har ulike sterile og fertile deler (som på Osmunda regalis), evt forskjellige sterile og fertile blader. De fertile skuddene er 20-60 cm høye og har gul, men etterhvert brun stand av sporehus, ofte med et enslig, grønt, spredt fliket blad et stykke ned på stilken, og mer omfattende grønn bladvekst (enkelt flikete) nedover. Sporehusene er pæreformede og gulbrune.

Utbredelse

Kongsbregne er sjelden i Norge, og finnes i Vest-Agder (Kristiansand og Søgne), Hardanger (Fusa og Kvam) og i Ytre Sogn (Solund). Den er mer utbredt i hele det sørlige Sverige og i Danmark utenom midt-Jylland. Vokser ellers i Vest- og Sentral-Europa, middelhavsområdet, rundt Svartehavet, i Himalaya, Øst-Asia og det østlige Nord-Amerika. I tillegg noen spredte steder i tropene og på den sørlige halvkule.
Zoodochos Pigi

Zoodochos Pigi (gresk: Ζωοδόχος Πηγή) er et lite kapell i byen Kamari på Santorini i Hellas. Kapellet ligger i en fjellside, og man må derfor gå opp en bratt sti for å komme frem. I fjellet bak hulen skjuler det seg en grotte med en rennende kilde, som man ifølge mytene skal få evig liv av om man drikker eller vasker seg i det.
Amblonoxia

Utseende

Middelsstore, rødbrune oldenborrer. Oversiden er tett kledt med små, lyse skjell og virker støvete. Undersiden er kledt med lange, fine hår.

Utbredelse

Slekten er utbredt i USA (California).
Skrueuttrekker

En skrueuttrekker (også kalt skrueutdrager og skrueekstraktor) er et redskap som brukes for å få ut skruer, dersom skruen er knekt eller skruehodet er ødelagt. Verktøyet er også kjent under den folkelige betegnelsen grisepikk.
Skrueuttrekkeren er en spiss og links gjenget skrue, det vil si at gjengene går motsatt vei av det som er vanlig på skruer. Skrueuttrekkeren er tynn ytterst, og blir gradvis tykkere. De finnes i ulike størrelser, og selges ofte i sett med forskjellige standarddimensjoner.
Når man bruker en skrueuttrekker borer man først et tynt hull midt i skruen man skal ha ut. Deretter skrur man skrueuttrekker ned i hullet. Siden den er links gjenget vil den trekkes stadig hardere til, helt til skruen løsner og skrus ut. Hullet man borer må være stort nok til at uttrekkeren entrer og får skikkelig tak, men samtidig klart mindre enn skruen. I praksis betyr det at metoden er lite egnet for svært små skruer. For skruer med tykkelse 6 mm. eller mer kan skrueuttrekker benyttes.
Liangzihu

Liangzihu (kinesisk: 梁子湖区; pinyin: Liángzǐhú Qū) er et bydistrikt i byprefekturet Ezhou i kinesiske provins Hubei.
Det har et areal på 525 km² og teller 173 861 innbyggere (2004).

Administrative enheter

Distriktet består av fem storkommuner: Taihe 太和镇, Donggou 东沟镇, Zhaoshan 沼山镇, Tujianao 涂家垴镇, Liangzi 梁子镇.
Centruropsis

Utseende

En middelsstor, mørkt gråbrun trebukk. Oversiden, særlig dekkvingene, er ru og knudrete. Antennene er omtrent så lange som kroppen. Pronotum er omtrent så langt som bredt, med en butt tann midt på hver sidekant og en bred midtfure. Dekkvingene er noe hvelvede, med rundede sider, med tre rader av opphøyde knøler.

Utbredelse

Arten lever i Vietnam.
Miljøgift

Miljøgifter er kjemiske forbindelser som er lite nedbrytbare (persistente), kan hope seg opp i levende organismer/næringskjeden (bioakkumulere) og er giftige. 
Stoffer som er svært lite nedbrytbare og svært lett hoper seg opp i levende organismer, regnes som miljøgifter – selv om de ikke har kjente giftvirkninger.

Helse- og miljøeffekter

En miljøgift kan være akutt giftig, eller den kan være skadelig på sikt og føre til for eksempel kreft, reproduksjonsskader (skade forplantningsevnen) og arvestoffskader. 
Mennesker tåler som regel små doser kjemiske stoffer uten å ta skade av dem fordi kroppen har mekanismer for å bryte dem ned, skille dem ut eller reparere skadene som de forårsaker. I større mengder og over tid, kan imidlertid kjemiske stoffer skade helsa vår. Og for enkelte dyr eller små organismer, kan selv ørsmå mengder være svært farlige. 
Selv om man kjenner egenskapene til en rekke kjemiske stoffer, vet forskerne fremdeles lite om cocktaileffekten av ulike helse- og miljøskadelige stoffer – det vil si hvordan stoffene i kombinasjon med hverandre, påvirker mennesker og miljø. Dette er en av årsakene til at det benyttes sikkerhetsmarginer når det settes grenseverdier for tillate nivåer.

Farlig avfall

Produkter som inneholder miljøgifter skal klassifiseres som farlig avfall ut fra visse kriterier og grenseverdier. Farlig avfall som ikke samles inn og håndteres forsvarlig, kan føre til at miljøgifter spres og hoper seg opp i naturen.

Spredning

Organiske miljøgifter blir spredd via luft og havstrømmer og lander i Arktis. De blir lagret i fett i små sjødyr, blir langsomt brutt ned og blir konsentrert oppover i næringskjeden. En har påvist at barn på Færøyene har fått redusert finmotorikk grunnet høyt kvikksølvinntak gjennom hvalspekk. En har dessuten påvist urovekkende høye mengder miljøgift i isbjørner, fjellrever, seler samt polarmåker, som topper næringskjeden.

Prioritetsliste

I Norge er det et nasjonalt mål å stanse utslipp og bruk av de farligste miljøgiftene innen 2020. Miljødirektoratet har utarbeidet kriteriesettet som definerer hvilke stoffer omfattes av målet. Hittil er rundt 30 miljøgifter prioritert og ført opp på prioritetslisten.
Undergjæret øl

Undergjæret øl er øl som har blitt gjæret i flere uker på temperaturer fra rundt 5 til 13°C. Undergjæring betyr at man gjærer ølet på en lavere temperatur enn om man overgjærer. Ved overgjæring gjærer man gjerne fra 18°C og opp til 23°C. Undergjæring av øl ble vanlig i Europa fra midten av 1800-tallet og utover.
Den vanligste typen gjær for undergjærede øl er Saccharomyces Pastorianus. Den ble dannet da gjærtypene S. Cerevisiae (Alegjær) og S. Eubayanus krysset seg for cirka 500 år siden
Vanlige typer undergjæret øl i Norge er blant annet pilsner, bayer og bokkøl.
Lucanus kanoi

Kjennetegn

En ganske stor (30-57 millimeter), avlang, blank, rødbrun hjortebille. Mandiblene hos hannen er forhjoldsvis slanke, med fire-fem jevnstore tenner langs innerkanten, kløvet i spissen. De knebøyde antennene har vanligvis en fire-leddet vifte. Kjølene langs sidene og bakkanten av hodet er markerte og skarpe, men ikke særlig høye. Beina er rødlige. 
Hunnen er mye mørkere, nesten svart.

Utbredelse

Arten er bare kjent fra Taiwan.
US Open 1996 (tennis)

US Open 1996 var en Grand Slam-turnering i tennis som ble spilt i Flushing Meadows i bydelen Queens i New York i perioden 26. august til 8. september. Pete Sampras beseiret Michael Chang i herrefinalen i single og Steffi Graf vant damefinalen over Monica Seles.
Ja

Språk uten et ord for «ja»

Noen språk, som latin, har ingen ja-nei-ordsystemer i det hele tatt. På thai brukes verbet fra spørsmålet som svarord istedenfor ja/nei: คุณเคยอ่านหนังสือเล่มนี่ ? (Har du lest denne boken?) vil besvares med: อ่าน (lese/har lest) for «ja» og ไม่อ่าน (ikke lese/har ikke lest) for «nei».
Atari Lynx

Atari Lynx er en spillkonsoll fra Atari. Den dukket opp på markedet i 1989 og hadde en 3,5 tommers fargeskjerm.  Prosessoren hadde en frekvens på 4 MHz, i tillegg til en medprosessor. Skjermen kunne vise 16 farger samtidig, av 4096 farger totalt. Den hadde en oppløsning på 160x102. Lyden var fire kanalers, og 8-bit DAC. Spillkasettene hadde en størrelse mellom 128 KB og 2 MB.
Loboceratinae

Utbredelse

Gruppen er vidt utbredt i den neotropiske økosonen.
Norgesmesterskapet i alpint 1962

Norgesmesterskapet i alpint 1962 var det norske mesterskapet i alpin skiidrett. 
Mesterskapet ble arrangert på Bondalseidet i Ørsta fra 23. til 25. mars.
Slevdalsvannet

Slevdalsvannet er et vann som er gjengrodd med takrørskog om lag to kilometer nord for Lista fyr i Farsund kommune. Vannet er omgitt av dyrket mark og småskog. 
Vannet er sentralt i et sumpfylt våtmarksområde som i 2005 ble vernet som naturreservat etter at man hadde arbeidet for det helt siden 1938. Det ligger inne på området til den nedlagte Lista flystasjon og har et yrende fugleliv.

Fugleliv

Det er registrert 230 fuglearter og 11 underarter her. Det er også trekkområde og overvintringslokalitet for vannrikse og myrrikse, som er sårbare arter i norsk fuglebestand. Slevedalsvannet er kjent for at her finner man svært sjeldne fugler. I området hekker skjeggmeis. Her kan man også møte mange sangere, for eksempel kjerrsanger, rørsanger, sivsanger, myrsanger og gresshoppesanger.
Place Stanislas

Historie

Torget var tenkt som et hovedprosjekt i den nye byplanen som hertug Stanisław igangsatte for å bygge sammen den gamle byen med den nye byen, anlagt av hertug Charles III i 1588. Planen knyttet også sammen byens rådhus og regjeringsbygningen. Hertug Stanisław hadde tidligere være konge av Polen i to omganger, men var blitt avsatt. Han mottok Lorraine som et «personlig hertugdømme» ut sin livstid av svigersønnen, den franske kongen Ludvig XV.
Både torget og bygningene rundt det ble tegnet av Stanisławs hoffarkitekt Emmanuel Héré de Corny (1705–63). En bronsestatue av Ludvig XV ble utført av Barthélémy Guibal og Paul-Louis Cyfflé. Statuen ble revet under den franske revolusjonen og erstattet med en enkel bevinget figur. Torget ble omdøpt til «Place du Peuple», senere til «Place Napoléon». Torget fikk sitt nåværende navn etter at det i 1851 ble satt opp en bronsestatue av hertug Stanisław (Stanislas på fransk), utført av Georges Jacquot (1794–1874).

Plan

Torget måler 125 x 106 meter. Det er dekker med lys okerstein, med to svarte diagonaler i kryss over plassen. 
Rådhuset opptar torgets sørside, sammen med en rettsbygning. I vest ligger Musée des Beaux Arts i et bygg som tidligere var medisinsk fakultet. Torgets østside preges av et hotell og operaen, som tidligere var biskopens palass. Av militærstrategiske grunner var bygningene på nordsiden lavere. 
I torgets nordvestre og nordøstre hjørner er det fontener. En triumfbue, Arc Héré rammer inn midtaksegaten som leder ut av torget mot nord. Gaten går til Place de la Carrière, hvor den blir en treomkranset aveny, med symmetriske bygninger i hele sin lengde.

I vår tid

Fra 1958 til 1983 ble torget brukt som parkeringsplass. Fra 2004-05 ble torget restaurert, for å stå nyoppusset til 250-årsjubileet i mai 2005.